Document ID: 32002D0940

Odločba Komisije
z dne 27. novembra 2002
o spremembi Odločbe 98/371/ES glede uvoza svežega mesa prašičev iz Slovaške republike
(notificirano pod dokumentarno številko K(2002) 4556)
(Besedilo velja za EGP)
(2002/940/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 72/462/EGS z dne 12. decembra 1972 o problemih glede zdravstvenih in veterinarskih pregledov ob uvozu goveda in prašičev ter svežega mesa iz tretjih držav [1], kakor je bila nazadnje spremenjena z Uredbo (ES) št. 1452/2001 [2], in zlasti členov 14, 15 in 16 Direktive,
ob upoštevanju naslednjega:
(1) Odločba Komisije 98/371/ES [3], kakor je bila nazadnje spremenjena z Odločbo 2002/7/ES [4], ureja pogoje v zvezi z zdravstvenim varstvom živali in veterinarska spričevala za uvoz svežega mesa iz nekaterih evropskih držav.
(2) Iz razlogov zdravstvenega varstva živali in zlasti zaradi nadzora nad klasično prašičjo kugo ni bil dovoljen uvoz svežega mesa prašičev za prehrano ljudi iz Slovaške republike.
(3) Pristojni slovaški veterinarski organi so zaprosili za dovoljenje za izvoz mesa prašičev v Skupnost in so prošnjo podprli z informacijami o zdravstvenem stanju prašičev v Slovaški republiki in o nadzoru nad klasično prašičjo kugo.
(4) Julija 2002 je veterinarska misija Komisije obiskala Slovaško, z namenom oceniti zdravstveno stanje živali in zlasti razmere glede klasične prašičje kuge.
(5) Na podlagi poročila misije in nadaljnjih informacij, ki so jih dali pristojni slovaški veterinarski organi, se zdi zdravstveno stanje prašičev zadovoljivo glede klasične prašičje kuge pri domačih prašičih; vendar obstaja nekaj imenovanih območij, kjer se okužba pojavlja pri divjih prašičih.
(6) Uvoz mesa prašičev iz Slovaške republike v Skupnost bi se moral zato dovoliti iz predelov, ki nimajo omejitev zaradi okuženosti divjih prašičev, dodatno pa bi se morali določiti nekateri pogoji v zvezi z uporabo odpadkov iz gostinstva za krmljenje prašičev.
(7) Za namene izvoza mesa prašičev v Evropsko skupnost so se pristojni slovaški veterinarski organi obvezali, da bodo pripravili seznam prašičerejskih posestev pod rednim veterinarskim nadzorom in ustreznih kontrol, da se izključi kakršna koli uporaba odpadkov iz gostinstva za krmljenje prašičev.
(8) Odločba 98/371/ES se mora zato ustrezno spremeniti.
(9) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Odločba 98/371/ES se spremeni:
1. Priloga I se nadomesti z besedilom v Prilogi I k tej odločbi.
2. Priloga II se nadomesti z besedilom v Prilogi II k tej odločbi.
Člen 2
Ta odločba se začne uporabljati z dnem objave v Uradnem listu Evropskih skupnosti.
Člen 3
Ta odločba je naslovljena na države članice.
V Bruslju, 27. novembra 2002

Labels: 17
0
3
6
18